 Madaxweynaha Jamhuuriyadda Somaliand, Mudane Muuse Biixi Cabdi waxa uu sheegay in dhinacyo badan laga eegay heshiiska ay xukuumaddu la gashay shirkadda DP World, isla markaana uu heshiiskaasi yahay mid mustaqbal ahaan aad ugu wanaagsan Somaliland, waxyaabo badanna uu qarankani ka faaiidayo, waxaana isaga oo arrimahaas ka hadlaya uu yidhi, Haddii dantaa hore ee Taariikhiga aynu tix-gelinay, ta soo socota maxaynu kaga dooranay kuwaa kale ee aynu ugu gelaynaa inaynu kuwaasna collowno kuwanna is raacno, mar haddii rag is hayo, waa kowe, Imaaraadka Carabta shirkadda ugu weyn ee DPWorld waxa ay noqotay Afar shirkadood oo usoo tartamay inay Berbera ka shaqeeyaan oo ay ugu tug-tug roonayd tii Faransiiska ee Bollore, waxa ay noqotay tii ugu wanaagsanayd heshiis la inoo soo bandhigo, dhinaca macaamilka dhinaca dhaqaale iyo dhinaca mustaqbalka fog waxa laga dhaxlayo heshiiskaas. 